ועדת הכנסת, כנסת 22, פרוטוקול מספר 4, 2020-02-04 21:10

אברהם (אבי) ניסנקורן: אנחנו מתחילים את הישיבה.

אברהם (אבי) ניסנקורן: מי מהחברים נמצא?

אברהם (אבי) ניסנקורן: את יכולה לעשות רישום?

אברהם (אבי) ניסנקורן: אנחנו מעלים על סדר-היום את הנושא של מינוי ממלא-מקום ליו"ר הכנסת.

אברהם (אבי) ניסנקורן: ירדנה תציג את זה.

ירדנה מלר-הורוביץ: ערב טוב.

ירדנה מלר-הורוביץ: תודה.

ירדנה מלר-הורוביץ: בשבוע הבא עתיד יושב-ראש הכנסת לצאת לנסיעה בתפקיד לבונדסטאג בגרמניה, אורח של הבונדסטאג.

ירדנה מלר-הורוביץ: סעיף 20א לחוק-יסוד: הכנסת, קובע: "יצא יושב-ראש הכנסת את גבולות המדינה, ימלא סגן ליושב-ראש את מקומו עד שישוב היושב-ראש", והוועדה המכובדת אמורה להחליט.

ירדנה מלר-הורוביץ: יושב-ראש הכנסת ממליץ שחבר הכנסת יעקב מרגי סגן היושב-ראש ימלא את מקומו בעת היעדרו.

ירדנה מלר-הורוביץ: הנסיעה היא מיום שני 10 בפברואר עד יום חמישי 13 בפברואר.

משה ארבל: החשב הכללי אישר?

עודד פורר: הוא לא צריך.

ארבל אסטרחן: ועד שובו לארץ?

ירדנה מלר-הורוביץ: עד שובו לארץ, כן, אמרתי.

עודד פורר: הכנסת עדיין לא צריכה את החשב הכללי.

יואב קיש: לא בטוח.

יואב קיש: חכה, אחרי הדיון שהיה פה עכשיו.

עודד פורר: הדיון שהיה פה עכשיו הסתיים כמו שהוא היה צריך להסתיים.

יואב קיש: לא, הוא היה צריך להסתיים הרבה יותר - - -

אברהם (אבי) ניסנקורן: אני מעמיד את זה להצבעה.

איתן גינזבורג: אבי, מי קובע את השם?

ארבל אסטרחן: היו"ר ממליץ.

מיכאל מלכיאלי: הוא עצמו, ההמלצה שלו.

ירדנה מלר-הורוביץ: היו"ר ממליץ לאחר שהוא גם דיבר וקבע איתו.

אברהם (אבי) ניסנקורן: היו"ר ממליץ ונקבל את ההמלצה.

ירדנה מלר-הורוביץ: אנחנו בדרך כלל מקבלים את המלצת היו"ר.

אברהם (אבי) ניסנקורן: אנחנו לא בעד לעשות נגד עמדת היו"ר.

מיכאל מלכיאלי: בדרך כלל זה סגן מצטיין.

אחמד טיבי: אני מבקש הערה על זה.

איתן גינזבורג: גם אחמד הוא סגן.

אברהם (אבי) ניסנקורן: על זה?

אברהם (אבי) ניסנקורן: אני רוצה לציין שאחמד הוא סגן מצטיין.

אברהם (אבי) ניסנקורן: אם זה היה לפי הסגן המצטיין יכול להיות שאחמד היה נבחר או מאיר כהן, אבל אנחנו הולכים לפי המלצת היושב-ראש.

אחמד טיבי: אדוני היושב-ראש, שקלתי בכובד ראש את האפשרות לרוץ למשרה הזאת.

עופר כסיף: קשה לו לרוץ.

אחמד טיבי: אבל חככתי בדעתי והחלטתי לוותר ליעקב מרגי חברי.

אחמד טיבי: בכל זאת, מדובר במיעוט נרדף.

קארין אלהרר: יאללה, מי בעד?

אברהם (אבי) ניסנקורן: מי בעד?

יואב קיש: עודד, בעד המחליף.

אברהם (אבי) ניסנקורן: מי נגד?

אברהם (אבי) ניסנקורן: מי נמנע?

אברהם (אבי) ניסנקורן: בעד – 18

אברהם (אבי) ניסנקורן: נמנעים – אין

אברהם (אבי) ניסנקורן: אושר פה אחד.

אחמד טיבי: מי לא השתתף בהצבעה ונכח?

קרן ברק: נכח ולא השתתף.

אברהם (אבי) ניסנקורן: אנחנו עוברים לסעיף של הקמת ועדות.

אברהם (אבי) ניסנקורן: לפני שאנחנו עוברים להצבעה אני רוצה - - -

מכלוף מיקי זוהר: יש רשות דיבור לאנשים?

אחמד טיבי: בטח.

אורית פרקש הכהן: אין דיון.

אורית פרקש הכהן: כשאתה נמצא תמיד יש לך רשות דיבור.

מיכאל מלכיאלי: לך יש דיבור בלי רשות.

אברהם (אבי) ניסנקורן: זה שאתה מבקש רשות דיבור, אתה יודע, זה - - -

מיכאל מלכיאלי: זה המפתיע בסיפור.

קריאה: זו התקדמות.

יוליה מלינובסקי: הנה, אתה רואה, עניין של כנות.

מכלוף מיקי זוהר: אני מתנהג כמיעוט.

עודד פורר: מיעוט נרדף.

קארין אלהרר: סליחה, אנחנו פה מעשר בבוקר.

קריאות: - - -

יוליה מלינובסקי: זה לא צריך להקל ראש בחינוך, אתה רואה מה החינוך עושה?

מכלוף מיקי זוהר: אל תשימו אותי על Mute למרות שאני מיעוט.

אברהם (אבי) ניסנקורן: הבנתי שיש עוד חברי ועדה שבדרך לפה, נכבד את זה.

אברהם (אבי) ניסנקורן: אני חייב להגיד שלפני כמה חודשים ביקשתי להקים ועדות קבועות, כי חשבתי שאחרי תקופה של כמעט שנה שאין לנו כנסת מתפקדת אנחנו צריכים לפקח על עבודת הממשלה, בין היתר גם בגלל שיש שרים שממונים ולא מאושרים.

אברהם (אבי) ניסנקורן: אבל בעיקרון פחות בגלל זה, יותר בשביל שנוכל להראות לאזרחים שהכנסת מתפקדת, ובתקופה הזאת לפחות מפקחת על עבודת הממשלה.

אברהם (אבי) ניסנקורן: זה לא הסתייע בידי.

אברהם (אבי) ניסנקורן: הייתה אליי פנייה כבר לפני כמה שבועות מחבר הכנסת פורר שביקש להקים את הוועדות הקבועות.

יוליה מלינובסקי: לפני חודש.

אברהם (אבי) ניסנקורן: הייתה אליי פנייה גם מחבר הכנסת אחמד טיבי שביקש להקים ועדות קבועות.

אברהם (אבי) ניסנקורן: דרך אגב, ביום פיזור הכנסת הסכמנו שנושא קמיניץ יידון בוועדת הכספים, ובינתיים היה דיון אחד.

אחמד טיבי: יהיה עוד דיון לפני הבחירות.

אברהם (אבי) ניסנקורן: הייתה לנו גם הסכמה בנושא העובדים הסיעודיים, שהמטרה שלה להקל עליהם, זה עולה מחר.

אברהם (אבי) ניסנקורן: הצעה של פורר שעולה מחר לוועדת הכספים להצבעה.

אברהם (אבי) ניסנקורן: ונותרנו עם הנושא של הבעיות השוטפות.

אברהם (אבי) ניסנקורן: בעקבות הפניות האלה, גם של פורר וגם של אחמד טיבי וגם המחשבה שלי לפני כמה חודשים, זה דבר נכון וראוי, אז ביקשנו את כינוס הוועדה הזאת בשביל להכריע בנושא הזה.

אברהם (אבי) ניסנקורן: אנחנו פה בסיטואציה שצריכים לאזן בין אינטרסים, ואני מנסה לעשות את האיזון הזה בצורה הכי נכונה.

אברהם (אבי) ניסנקורן: האינטרס הראשון הוא כמובן האינטרס הפוליטי של כל סיעה לקבל נציגות או לקבל ראשות ועדה.

אברהם (אבי) ניסנקורן: זה אינטרס טבעי וזה אינטרס שקיים תמיד.

אברהם (אבי) ניסנקורן: ואנחנו גם קרובים ארבעה שבועות לפני הבחירות.

אברהם (אבי) ניסנקורן: האינטרס השני הוא באמת לקיים את הנושא הזה של פיקוח על עבודת הממשלה או על דברים שחייבים לדעתנו – אני אומר לדעתנו, לדעת היושבים פה – שתהיה ועדה שתדון.

אברהם (אבי) ניסנקורן: וצריך לקחת בחשבון שאנחנו מדברים פה על תקופה קצרה, כי הוועדה הזאת תוכל בעצם להיות קיימת עד מועד השבעת הממשלה החדשה.

אברהם (אבי) ניסנקורן: אני יודע שארבל שאלה אם זה עד - -

ארבל אסטרחן: עד יום הבחירות.

אברהם (אבי) ניסנקורן: - - יום הבחירות, עד מועד השבעת הממשלה החדשה.

אברהם (אבי) ניסנקורן: אני חושב שאם כבר מקימים ועדה היא צריכה להיות עד מועד השבעת הממשלה החדשה.

ארבל אסטרחן: יש פשוט ח"כים שלא נבחרו.

אברהם (אבי) ניסנקורן: בסדר, אבל לפי המצב הפוליטי כנראה שכל הסיעות עוברות, אז אני לא רואה פה איזושהי בעיה אמיתית.

יואב קיש: אי-אפשר לדעת.

מכלוף מיקי זוהר: אנחנו בונים על - - - שלא יעבור.

קריאות: - - -

יואב קיש: זאת ספקולציה שאתה משער שבסבירות גבוהה היא נכונה.

ארבל אסטרחן: אי-אפשר לקבל החלטות בתקופה הזאת.

ארבל אסטרחן: גם לא יודעים עדיין את תוצאות הבחירות.

קרן ברק: גם הסיעות אחרות, שונות.

קריאות: - - -

משה ארבל: אנחנו מדברים כאן על 27 ימים בלבד עד יום הבחירות.

משה ארבל: אם אנחנו מדברים על פיקוח על עבודת הממשלה, לכו תסתכלו כמה מחברי השולחן פה הגישו שאילתות לשרי הממשלה.

אברהם (אבי) ניסנקורן: כבר אתן לך.

אברהם (אבי) ניסנקורן: הרבה מאוד שאילתות.

קארין אלהרר: לא עונים, זו הבעיה.

איתן גינזבורג: שר הפנים לא עונה.

עופר כסיף: או שלא מאשרים.

קריאות: - - -

אברהם (אבי) ניסנקורן: אנחנו לא בדיון חסינות, לא מעין שיפוטי.

אברהם (אבי) ניסנקורן: אני יותר לארג' בלהפריע, אבל - - -

יעל גרמן: גם הטלוויזיה לא פה.

אברהם (אבי) ניסנקורן: זה בדיון בשידור, אבל עדיין אנחנו צריכים לנסות לקצר את הדיון הזה עד כמה שאפשר, כל אחד ידבר, אבל - - -

עודד פורר: יש בג"צ מחר, חברים, בואו, של היבא יזבק.

קריאה: היה בג"ץ גם אתמול.

אברהם (אבי) ניסנקורן: ארבל, אבל אני אתן לך דוגמה.

אברהם (אבי) ניסנקורן: למשל, בנושא החינוך המיוחד שהוא מוכר שאינו רשמי, היינו בוועדת הכספים, הייתה אמירה שיעשו בכל זאת פעולות בתקופה הזאת, מצד הממשלה הייתה אמירה כזאת.

קארין אלהרר: והקימו ועדה.

אברהם (אבי) ניסנקורן: זה נושא למשל שצריך לעקוב אחרי הקיום והאכיפה שלו.

משה ארבל: מסכים במאה אחוז.

אברהם (אבי) ניסנקורן: לא הכול חייב להיות בוועדת הכספים.

אברהם (אבי) ניסנקורן: זה טבעי לוועדת החינוך ולא לוועדת הכספים.

אברהם (אבי) ניסנקורן: זאת דוגמה.

אברהם (אבי) ניסנקורן: כך שיש דברים.

קטי קטרין שטרית: הרפורמה בחינוך המיוחד גם.

קטי קטרין שטרית: זה קריטי.

אברהם (אבי) ניסנקורן: בדיוק.

יעל גרמן: על זה מדובר, קטי.

קטי קטרין שטרית: לא, הוא אמר שהוא מדבר על הרשמי שאינו מוכר.

קטי קטרין שטרית: אני מדברת על הרפורמה שמחילים, על כל הסיפור.

קריאה: לעומת אופק חדש.

קריאות: - - -

אברהם (אבי) ניסנקורן: בדיוק על זה אני מדבר.

עודד פורר: אבי, אפשר להתייחס?

עודד פורר: פשוט השעות עוברות.

אברהם (אבי) ניסנקורן: לא, עוד לא הצגתי.

אברהם (אבי) ניסנקורן: תנו לי להציג.

יואב קיש: יש זמן עד הדיון בבג"ץ, אפשר לסיים את זה עד אז.

שלמה קרעי: אני דווקא מסכים עם ניסנקורן לגבי הרציפות השלטונית עד יום ההשבעה, אי-אפשר להשאיר את המדינה שבועיים בלי פיקוח.

ארבל אסטרחן: אתה רציני?

שלמה קרעי: לגמרי, כן.

ארבל אסטרחן: אין ועדות כבר שנה.

שלמה קרעי: בנקודה הזאת אני מסכים.

שלמה קרעי: זה שלא צריך להקים ועדות בכלל זו דעתי, אבל זה שיש רציפות שלטונית, יש רציפות.

יוליה מלינובסקי: בואו נפזר גם את הכנסת, לא יהיה - - -

שלמה קרעי: הכנסת התפזרה, יוליה, נו, מה?

יואב קיש: הכנסת התפזרה, יוליה.

יוליה מלינובסקי: נפטר את כל הח"כים, שלא יפריעו.

שלמה קרעי: מה זה בוא נפזר?

מכלוף מיקי זוהר: על חודו של קול, חבר הכנסת - - - .

מכלוף מיקי זוהר: יש לך הרבה זמן לדבר, אל תדאג, תן להם זמן לריב.

קארין אלהרר: די, נו, סליחה, מעשר בבוקר פה.

מכלוף מיקי זוהר: את רוצה לתת לי לדבר?

עופר כסיף: זה היה היום?

קארין אלהרר: זה נראה כמו אתמול.

עודד פורר: נו, די, כבר.

עודד פורר: די, עופר, די, קארין.

מיכאל מלכיאלי: נו, כל אחד יזרוק הערה?

אברהם (אבי) ניסנקורן: עכשיו אהיה במדיניות שפשוט אתן לכם.

אברהם (אבי) ניסנקורן: אני מבין שאתם רוצים להיות פה, אז אני אתן לכם לדבר, אני לא אפריע.

מיכאל מלכיאלי: אז זהו, שלא.

קריאה: אנחנו לא רוצים לדבר.

יואב קיש: סבבה, אני בעד.

יואב קיש: איפה ביטן כשצריך בדיחות?

קריאות: - - -

מכלוף מיקי זוהר: לא?

מכלוף מיקי זוהר: או שעוד לא?

אברהם (אבי) ניסנקורן: עוד לא.

אברהם (אבי) ניסנקורן: הצעתי שלושה נושאים בשביל שבאמת מצד אחד נקיים את החובה שלנו כוועדת הכנסת בכנסת ישראל, ומצד שני – אם לא יכולים לשבת ביחד אחד ליד השני, זה פשוט בלתי אפשרי, אתם גם קרובים אליי וגם מדברים.

קארין אלהרר: די, התגעגענו.

מכלוף מיקי זוהר: גם בטוויטר ככה, דרך אגב, אנחנו אוהבים להתווכח.

אברהם (אבי) ניסנקורן: עלתה פה שאלה אם להקים ועדות קבועות או להקים ועדות אד-הוק.

אברהם (אבי) ניסנקורן: הגישה של פורר, ואני חושב שגם של אחמד טיבי, הייתה להקים ועדות קבועות.

אברהם (אבי) ניסנקורן: הגישה של מיקי הייתה להקים ועדות אד-הוק.

אברהם (אבי) ניסנקורן: צריך לקחת בחשבון שאחר כך יש גם ועדת הסכמות שצריכה לאשר דיונים בוועדה, ולכן אנחנו בסופו של דבר צריכים גם להגיע להסכמה רחבה פה.

קריאות: - - -

אברהם (אבי) ניסנקורן: זה קשה, גם אני אחרי הרבה שעות.

אברהם (אבי) ניסנקורן: ולכן הצעתי שנעשה ריאל-פוליטיק ונדבר על ועדות מיוחדות אד-הוק.

אברהם (אבי) ניסנקורן: זה גם פוטר את האמירות שאנחנו רוצים עוד עוזר פרלמנטרי או עוד תוספת שכר לראשי ועדה, זה גם בשביל לפתור את הבעיה הזאת.

ארבל אסטרחן: ועדות מיוחדות זכאיות לעוזר פרלמנטרי רביעי אלא אם הן לזמן קצוב.

אברהם (אבי) ניסנקורן: ברור שהן לזמן קצוב.

ארבל אסטרחן: אם כך, צריך להגיד את השיקול הזה.

ארבל אסטרחן: בכל מקרה עד הכנסת הזאת כמובן.

אברהם (אבי) ניסנקורן: אבל ברור שזה לזמן קצוב.

צבי האוזר: בזמן שאול הייתי אומר.

קריאות: - - -

מיכאל מלכיאלי: עד שמקימים ממשלה זה לא זמן קצוב.

עודד פורר: אתם יודעים, פה או לא פה כולנו על זמן קצוב.

אברהם (אבי) ניסנקורן: ולכן הצעתי שנקים שלוש ועדות מיוחדות, שאני חושב ששלושתן בנושאים רלוונטיים.

אברהם (אבי) ניסנקורן: ועדה אחת היא על מניעת התפשטות נגיף הקורונה והיערכות חירום, שתפקח על מה שנעשה כרגע.

אברהם (אבי) ניסנקורן: אני חושב שזה חשוב.

אברהם (אבי) ניסנקורן: הוועדה השנייה היא על הרפורמה בחוק החינוך המיוחד והחינוך המוכר שאינו רשמי, ויש לי פה גם בקשות חוזרות ונשנות מצד הסתדרות המורים ומצד הורים.

אברהם (אבי) ניסנקורן: כמובן שכולכם מכירים את הנושא של החינוך המוכר שאינו רשמי.

אברהם (אבי) ניסנקורן: הוועדה השלישית היא בנושא טיפול כוחות ההצלה והחירום ומענה מוקדי החירום באירועי מזג האוויר.

אברהם (אבי) ניסנקורן: אני חושב שאלו שלושה נושאים רלוונטיים, חשובים.

מנסור עבאס: יש עוד נושא מאוד חשוב.

קרן ברק: כבר נגמר החורף.

מנסור עבאס: בנושא של פשיעה ואלימות עכשיו יש ועדה בין-משרדית שמטפלת בנושא, ומנסים לגבש לקראת הימים הקרובים המלצות לממשלה בקשר לתוכנית ממשלתית.

מנסור עבאס: אני חושב שחשוב שתקום ועדה של הכנסת שגם תעקוב ותעבוד עם הוועדה הממשלתית.

אברהם (אבי) ניסנקורן: על פשיעה ואלימות במגזר הערבי?

יואב קיש: בואו נראה שהממשלה מאמצת את זה.

מנסור עבאס: פשיעה ואלימות בכלל, אבל בעיקר במגזר הערבי.

יוליה מלינובסקי: במסגרת איזו ועדה?

אברהם (אבי) ניסנקורן: ועדות אד-הוק.

אחמד טיבי: אד-הוק.

צבי האוזר: אבל הממשלה אימצה את הוועדה הזאת?

קריאות: - - -

עודד פורר: אבי, גם ועדה אד-הוק לעניין של ביצוע מתווה הנכים.

ארבל אסטרחן: אנחנו פחות מחודש עד הבחירות.

מכלוף מיקי זוהר: הייתי מציע שיקומו שמונה-תשע ועדות, ותעשו מה שאתם רוצים.

מכלוף מיקי זוהר: הרי גם ככה לקחתם את הכנסת בשבי בתקופת בחירות, נו, מה זה משנה?

קארין אלהרר: יאללה, מה אתה - - -

מכלוף מיקי זוהר: אני אגיד כשיגיע תורי.

צבי האוזר: חברים, יהיו פה ועדות וחברי כנסת לא ישתתפו בהם, חבל.

צבי האוזר: נחכה, אם הממשלה תאמץ ביום ראשון סעיף מייד אחרי הריבונות נקים את הוועדה.

קארין אלהרר: אבל זה לא הזמן להתקרבן.

מכלוף מיקי זוהר: אני רוצה גם לשמוע את עמדת היועצת המשפטית.

קארין אלהרר: זה חשוב.

אברהם (אבי) ניסנקורן: יש בקשה לוועדה רביעית למאבק בפשיעה ובאלימות.

יוליה מלינובסקי: ממתי אתה סופר אותם?

מכלוף מיקי זוהר: גם כשאני חלוק עליהם אני עושה ועדה שלהם.

עודד פורר: אני גם רוצה ועדה על מתווה הנכים.

עודד פורר: אין לי בעיה שהוועדה שדנה בקורונה תדון - - -

משה ארבל: בואו נקים 120 ועדות, לכל חבר כנסת תהיה ועדה.

משה ארבל: מה זאת הבדיחה הזאת?

משה ארבל: אתה עושה צחוק מהכנסת, תסלח לי.

קריאות: - - -

יואב קיש: אני רוצה גם ועדה שתדון בנושא מינוי שופטים.

יואב קיש: אני חושב שזה נושא בכותרות, ואני רוצה שתהיה ועדה שתדון האם צריך בכנסת ועדה בנושא מינוי שופטים.

עודד פורר: אבי, אתה לא יכול לקום באמצע, זה לא עובד ככה.

קריאות: - - -

מכלוף מיקי זוהר: יש גבול לכל תעלול.

קארין אלהרר: סליחה, מיקי, לא שמת לב, אבי יצא.

מכלוף מיקי זוהר: אה, את מנהלת את הישיבה?

מכלוף מיקי זוהר: אני שותק.

יואב קיש: רגע, אז נגמר הדיון?

מיכאל מלכיאלי: הדיון הסתיים?

עודד פורר: אני לא מבין איזה מין דבר זה, היושב-ראש קם והולך.

אורית פרקש הכהן: קארין מחליפה אותו.

קארין אלהרר: סליחה.

קריאות: - - -

עודד פורר: הוא צריך להגיד.

עודד פורר: הוא היה יכול היה להגיד את זה אולי לפרוטוקול לפחות?

משה ארבל: בבינ"ה ככה זה עובד.

קטי קטרין שטרית: עודד, תתרגל, ככה זה בהסתדרות.

קטי קטרין שטרית: בבינ"ה עובדים ככה.

קריאות: - - -

קטי קטרין שטרית: זה ראשי תיבות של משהו.

קטי קטרין שטרית: אין הרבה בינה שם.

עודד פורר: הייתי באמצע דבריי, קארין.

עודד פורר: בשורה התחתונה, הוועדה שתדון בעניין - - -

קריאות: - - -

קארין אלהרר: סליחה, תדבר.

קארין אלהרר: תנו לו להשלים את הדברים.

עודד פורר: משה, חשוב שתקשיב, כי הערת הערה.

קארין אלהרר: סליחה, סליחה.

מיכאל מלכיאלי: האם הוועדה מוסמכת למנות ממלא-מקום ליושב-ראש כבר?

עודד פורר: עוד לא אמרתי מילה, אז אתה כבר שואל שאלה על מה שעוד לא אמרתי.

קארין אלהרר: מלכיאלי.

מיכאל מלכיאלי: מי קורא לי?

מיכאל ביטון: קארין אלהרר מחליפה את אבי.

יואב קיש: קארין אלהרר מחליפה את אבי, למי שלא רואה, ראה או שמע.

מיכאל מלכיאלי: קארין, בכבוד, מחילה.

יואב קיש: בבקשה, קארין.

קארין אלהרר: או, עכשיו אני רואה אתכם.

מיכאל מלכיאלי: הפטיש אצלך?

קארין אלהרר: בלי פטיש.

קארין אלהרר: עכשיו פורר ברשות דיבור.

קארין אלהרר: טסלר, שקט.

קארין אלהרר: כל היתר בדממה.

קארין אלהרר: פורר.

קארין אלהרר: יואב קיש אחריו.

עודד פורר: הרי הוועדה שתדון בנושא של הקורונה תהיה ועדה - - -

מכלוף מיקי זוהר: - - -

קארין אלהרר: מיקי, אל תפריע.

מכלוף מיקי זוהר: קיבלתי זכות דיבור.

קארין אלהרר: מיקי, אל תפריע, לא קיבלת זכות דיבור.

מיכאל מלכיאלי: יו"ר חדש, מתבטלות הזכויות הקודמות.

עודד פורר: תהיה ועדה שהיא סמי עבודה, רווחה ובריאות, ולכן היא יכולה לדון בשני נושאים, היא לא חייבת לדון רק בנושא אחד.

עודד פורר: אותה הוועדה יכולה לדון גם בעניין של הקורונה וגם בנושא של יישום מתווה הנכים.

קארין אלהרר: אז היא לא בנושא אחד, היא בשני נושאים.

עודד פורר: אז היא תהיה בשני נושאים, גם ביישום מתווה הנכים.

קריאה: זה עדיף מאשר לפתוח עוד ועדה.

קארין אלהרר: תודה.

קארין אלהרר: יואב קיש.

עודד פורר: אם היית שומע את הסוף אז לא היית - - -

קארין אלהרר: פורר.

יואב קיש: אני מודה שביקשתי זכות דיבור, אבל זה לא במסגרת זכות הדיבור כי אנשים התפרצו.

יואב קיש: אני חושב שכדאי להקים ועדה אד-הוק שתדון האם ראוי שנטפל ונעשה שינויים בנושא של מינוי שופטים כפי שהתנהל בכנסת.

יואב קיש: נושא דחוף מאוד לאור מה שראינו על - - - , ואני רוצה ועדת אד-הוק לנושא מינוי שופטים.

קארין אלהרר: הצעתך נרשמה.

מכלוף מיקי זוהר: ועדת חסינות נוספת.

קארין אלהרר: מיקי, די.

יואב קיש: ואפשר אולי להוסיף אותה לוועדה של השיטפונות בנהרייה, מה אתם אומרים?

יואב קיש: ואז תהיה ועדה אחת.

קארין אלהרר: רשמנו.

יוליה מלינובסקי: יואב, בנושא של ההתנהלות המינית של - - -

עודד פורר: יותר פשוט שנקים את ועדת החוקה.

קארין אלהרר: סליחה, אל תנצלו את זה שאבי לא פה.

שלמה קרעי: הנה, הוא פה.

יואב קיש: זאת הייתה הערת אגב.

קארין אלהרר: הם הציעו עוד הרבה ועדות.

יוליה מלינובסקי: חבל שלא שמעת את עודד, הוא הציע - - -

יואב קיש: ולמה לא חבל שהוא לא שמע אותי?

מיכאל מלכיאלי: קארין ניהלה את הישיבה בטוב טעם.

יואב קיש: לא נושא חשוב?

יואב קיש: ביחד עם הוועדה לשיטפונות, ואז נחסוך ועדה.

עודד פורר: אני שמח שזה מצחיק אותך.

יואב קיש: זה מצחיק אותי.

יואב קיש: יש היגיון.

יואב קיש: עודד, זה לא מתאים לך.

עודד פורר: אבל לפני שבועיים מערך ההצלה במדינת ישראל קרס ושני אנשים איבדו את חייהם כשהם המתינו במעלית.

צבי האוזר: ומה לגבי הקורונה?

צבי האוזר: מה הבעיה ששר הבריאות יטפל?

קריאות: - - -

יואב קיש: לבוא פחות מארבעה שבועות עד לבחירות.

עודד פורר: כשרוצים לזמן את כוחות החירום לא קורה שום דבר.

עודד פורר: ארבעה שבועות לפני הבחירות אין לכם בעיה למנות שרים, זה בסדר.

אברהם (אבי) ניסנקורן: אני אעלה להצבעה - - -

יואב קיש: רגע, אבל יש זכות דיבור.

יואב קיש: מה זה, יש דיון.

אברהם (אבי) ניסנקורן: כבר תדבר.

אברהם (אבי) ניסנקורן: אני לא מעלה עכשיו להצבעה, אני אתן זכות דיבור.

יואב קיש: אמרת שאתה מעלה להצבעה.

אברהם (אבי) ניסנקורן: אני אומר את מה אני אעלה להצבעה.

יואב קיש: אה, את מה?

אברהם (אבי) ניסנקורן: אני אעלה להצבעה היום שלוש ועדות.

אברהם (אבי) ניסנקורן: נראה מה ההתייחסות של חברי הכנסת למה שאמרתי בהתחלה, אחר כך נחשוב על ועדות נוספות אם יהיה צורך, אם זה בכלל ריאלי.

אחמד טיבי: לא ארבע אלא שלוש.

אברהם (אבי) ניסנקורן: על שלוש.

אחמד טיבי: הם היו ארבע לפני שיצאת.

אחמד טיבי: אבי, סליחה, תן כבוד.

אברהם (אבי) ניסנקורן: אני נותן כבוד, הרבה כבוד.

אחמד טיבי: לא, זה לא סימן.

יואב קיש: אבי, תן כבוד.

אברהם (אבי) ניסנקורן: אני רואה שהתחילו לבקש ועדה רביעית, חמישית, שישית – לא.

אחמד טיבי: לא, הצעת שלוש.

אברהם (אבי) ניסנקורן: כבר אתן לך לדבר.

אברהם (אבי) ניסנקורן: אעלה להצבעה שלוש ועדות.

אברהם (אבי) ניסנקורן: בגלל שאני חושב שמה שחשוב פה זה גופו של עניין ולא גופו של אדם, אז אני מציע שכרגע ההרכב של הוועדות יהיה 13 בשביל שתהיה נציגות לכל אחת מסיעות הבית, ולפי החלק היחסי.

אברהם (אבי) ניסנקורן: מה שעשינו בעבר זה שלוש ליכוד, שלוש כחול לבן, ואז אחד לכל אחת מסיעות הבית.

ארבל אסטרחן: המשותפת עכשיו התפצלה לארבע אז צריך לחשוב על זה.

אברהם (אבי) ניסנקורן: בסדר, תני לי לסיים.

קריאות: - - -

אברהם (אבי) ניסנקורן: תן לי לסיים, תוכל להצביע נגד.

מכלוף מיקי זוהר: לא אצביע נגד, אני אגיד כמה דברים, ואני רוצה להתייחס.

אברהם (אבי) ניסנקורן: כבר.

מכלוף מיקי זוהר: לא תוכל להתחמק מזה.

אברהם (אבי) ניסנקורן: אני לא מתחמק, אבל אתה לא יכול לקטוע אותי.

קריאה: מקבלים יותר כסף ככה.

קריאות: - - -

קרן ברק: מלא כסף.

אברהם (אבי) ניסנקורן: אני לא מבקש עכשיו להצביע על ראשות הוועדה, אני רוצה את גופו של נושא ולא גופו של אדם.

אברהם (אבי) ניסנקורן: בבקשה, מיקי.

מכלוף מיקי זוהר: אני רוצה הסבר מהיועצת המשפטית ומיעל גרמן, ביחד אם אפשר, שיסבירו לי דבר אחד, איך הסאגה הזאת נמשכת גם עכשיו?

מכלוף מיקי זוהר: איך הכנסת הזו ממשיכה להיות קרקס גם עכשיו?

מכלוף מיקי זוהר: הכוח שיש היום בידו של יושב-ראש ועדת הכנסת להקים ועדות בתקופה כזו רגישה, בתקופת בחירות בלי הסכמה של - - -

יוליה מלינובסקי: עשית חוק שבוע לפני בחירות, מיקי, מי היה מדבר?

יוליה מלינובסקי: חוק המצלמות, חוק המצלמות, חוק המצלמות.

מכלוף מיקי זוהר: רגע, נו, די, די, די.

יוליה מלינובסקי: כולנו זוכרים, אל תספר לנו פה סיפורים.

יוליה מלינובסקי: ואני לא אשכח מה עשיתם.

מכלוף מיקי זוהר: הכוח שיש היום בידו של יושב-ראש הוועדה להקים ועדות בתקופת ועדת בחירות הגיע ונולד בחטא באותה ועדה שאישרתם לו עם חוות דעת משפטית, שיש אפשרות להקים את ועדת החסינות בכלל, ועדת הכנסת בכלל.

ארבל אסטרחן: מישהו ראה בחוק שזה חייב להיות בהקדם האפשרי.

אברהם (אבי) ניסנקורן: לא נאפשר עכשיו דיון חדש של ועדת החסינות.

מכלוף מיקי זוהר: יהיה פה דיון.

אברהם (אבי) ניסנקורן: אתה יכול לרצות דיון, לא יהיה.

מכלוף מיקי זוהר: אתה לא יכול.

עודד פורר: כיושב-ראש יש לו זכות לדבר.

אברהם (אבי) ניסנקורן: יש לו עוד שתי דקות.

מכלוף מיקי זוהר: אתה יודע מה, בוא, נגיד שאתה לא רוצה שאני אדבר, אני לא אדבר.

מכלוף מיקי זוהר: פשוט תעשה מה שאתה מבין.

אברהם (אבי) ניסנקורן: יש לך עוד שתי דקות.

מכלוף מיקי זוהר: האישור שקיבלה הוועדה המסדרת להקים את ועדת הכנסת נולד בשביל העיקרון הבסיסי שאתם כמובן החלטתם בחוות הדעת, שאני חלוק עליה, שתוקם ועדת כנסת לצורך דיון בענייני החסינות.

מכלוף מיקי זוהר: פתאום הוועדה הזו לא זקוקה לאף אישור בוועדת ההסכמות, ויכולה להקים ועדות ככל העולה על רוחה בלי הסכמה.

יוליה מלינובסקי: זה בדיוק מה - - -

מכלוף מיקי זוהר: בניגוד למה שסוכם בפרוטוקול הראשון דאז.

עודד פורר: אגב, מיקי, בהקמת ועדת הכנסת צוין שהיא תדון גם בהקמת ועדות.

יוליה מלינובסקי: נכון.

מכלוף מיקי זוהר: בסופו של יום מתבצע פה מחטף.

מכלוף מיקי זוהר: על אף שאני רוצה לראות אותך נופל בהצבעה, זה יעשה לי תענוג צרוף, ועל אף שאני יודע שאם אני אצביע נגד, יכול להיות שתיפול בהצבעה כי יש אנשים מהצד שלך שלא מתכוונים כנראה להצביע בשבילך.

מכלוף מיקי זוהר: אנחנו לא נשתתף בפארסה הזאת.

קארין אלהרר: אוי, באמת.

יואב קיש: למה?

יואב קיש: מיקי.

מכלוף מיקי זוהר: לא נשתתף.

יואב קיש: למה?

יואב קיש: בוא נצביע.

מכלוף מיקי זוהר: אני אסביר לך אחרי זה באוזן, לא עכשיו.

יואב קיש: לא, לא.

יואב קיש: מה?

מכלוף מיקי זוהר: מי שרוצה הסבר אישי מוזמן לבוא אליי ואני אסביר לו.

קטי קטרין שטרית: מיקי, אני חלוקה, על חינוך מיוחד חייבים לשבת.

מכלוף מיקי זוהר: לא נשתתף.

יואב קיש: למה?

מכלוף מיקי זוהר: אני אסביר לך אחרי זה.

יואב סגלוביץ': תסביר לציבור.

יואב סגלוביץ': הדיון הזה בשידור, יש פה ועדות, יש מגפת קורונה שעלולה חלילה - - -

קריאות: - - -

צבי האוזר: שר הבריאות לא יכול לטפל בזה?

יואב סגלוביץ': איך אתה נותן דין וחשבון לבוחרים?

מכלוף מיקי זוהר: אנחנו לא נשתתף בקרקס הפוליטי של כחול לבן.

יואב סגלוביץ': זה לא קרקס פוליטי לפקח על ההכנות לקראת אולי פרוץ מגפה במדינת ישראל.

מכלוף מיקי זוהר: אני לא יכול לדבר, אבי, למה אתה לא מגן עליי?

עודד פורר: מיקי, אם אתם לא משתתפים למה אתה מושך זמן?

יואב סגלוביץ': - - - עלול עוד להיכנס לוועדת חקירה.

קארין אלהרר: למה אתה לא מצביע?

קארין אלהרר: מה זה הדבר הזה?

מיכאל מלכיאלי: אבי, עברו שתי דקות.

מכלוף מיקי זוהר: כפי שלא השתתפנו בקרקס הפוליטי בהקמת ועדת הכנסת שנעשתה באופן חד-צדדי, בלי ועדת הסכמות, על סמך עקרונות שלא היו בכנסת מיום הקמתה, גם היום אנחנו לא נשתתף בקרקס הפוליטי.

אברהם (אבי) ניסנקורן: אין בעיה.

מכלוף מיקי זוהר: ואני אבשר לכם בשורה.

מכלוף מיקי זוהר: גם כשיפנו אליי לבקש אישור לקיים דיונים בוועדות אני לא אשתתף בקרקס הפוליטי, אני פשוט אתעלם מהבקשה.

מכלוף מיקי זוהר: אני לא אהיה חלק מהקרקס הזה, כמו שלא הייתי חלק מהקרקס הזה.

קארין אלהרר: אחרי זה תסביר לבוחרים שלך, אלו הצרות שלהם.

ארבל אסטרחן: אם ככה אי-אפשר לכנס אותן.

מכלוף מיקי זוהר: נכון, בלעדיי גם לא יוכלו לכנס אותן וזה לא משנה.

אורית פרקש הכהן: אבל בקרקס של כץ השתתפתם, אז זה גם קרקס, לא?

אורית פרקש הכהן: תהיה עקבי.

מכלוף מיקי זוהר: מה שאנחנו רואים פה עכשיו לנגד עינינו ומה שהולך להיות בסוף הדיון הזה זה סידור ג'ובים, להראות עוד פעם כמה פופוליזם יש בתוך הכנסת הזאת בפגרת בחירות.

יוליה מלינובסקי: כל אחד בוחר לעצמו.

יוליה מלינובסקי: - - -

אורית פרקש הכהן: או שזה קרקס או שלא, לדון בחסינות.

מכלוף מיקי זוהר: כמה משתמשים בכנסת הזאת כדי לקדם אג'נדות פוליטיות תוך כדי פגרת בחירות, כמה הרוב שוב פעם דורס את המיעוט כדי לקדם את העניינים הפוליטיים שלו בתקופת פגרת בחירות.

מכלוף מיקי זוהר: ואתם נדרשים לתת פה את חוות דעתכם.

מכלוף מיקי זוהר: האם זה סביר שממשיכים להשתמש - - -

קריאות: - - -

איתן גינזבורג: איפה היית בספטמבר?

איתן גינזבורג: איפה הייתה באוגוסט?

איתן גינזבורג: איפה היית?

מכלוף מיקי זוהר: לא להפריע לי.

מכלוף מיקי זוהר: האם זה סביר שממשיכים להשתמש בכנסת לצורך צרכים פוליטיים בלבד בלי שום עקרונות רציניים, בלי שום עקרונות מקצועיים.

מיכאל ביטון: מיקי, הבעיה שלך שאתה עוד לא התרגלת שאתה לא היושב-ראש של הוועדה.

מיכאל ביטון: אולי אתה גם לא התרגלת שגם אין לכם רוב.

מכלוף מיקי זוהר: אני כרגע בזכות דיבור, ובעיקרון יושב-ראש ראוי צריך גם להגן עליי בזמן שאני מדבר.

מכלוף מיקי זוהר: ואני מקווה שתגן עליי באיזשהו שלב.

איתן גינזבורג: כמו שאתה הגנת על כולנו.

קריאות: - - -

עודד פורר: מיקי, אבל כבר חרגת מהזמן שלך.

מכלוף מיקי זוהר: אתה יכול גם להפסיק אותי, אבל לפחות שלא יפריעו לי בזמן שאני מדבר עד כמה שהדברים קשים לשמיעה.

אברהם (אבי) ניסנקורן: יש למיקי עוד שתי דקות.

יוליה מלינובסקי: אבל הוא כבר מיצה את שתי הדקות.

עודד פורר: איך עוד שתי דקות?

אברהם (אבי) ניסנקורן: אני מבקש שלא יפריעו לו.

אורית פרקש הכהן: הוא דורש הגנת מיעוט, אבי.

אברהם (אבי) ניסנקורן: אם מפריעים לו זה מאריך את זה בעוד דקה.

אברהם (אבי) ניסנקורן: בבקשה.

מכלוף מיקי זוהר: לא רוצה יותר מחצי דקה.

מכלוף מיקי זוהר: אני מקווה שהייעוץ המשפטי במקרה דנן לא ייתן שוב פעם יד לפארסה הזו.

אחמד טיבי: אין שוב פעם.

אחמד טיבי: או שוב או עוד פעם.

מכלוף מיקי זוהר: כך אני חושב, לא ייתן שוב פעם יד לפארסה הזאת.

עופר כסיף: אני בעד ועדה ללשון העברית.

מכלוף מיקי זוהר: אני מבקש להתעלם מההתנהלות הקרקסית הזו של הקואליציה – של האופוזיציה שכנראה שלא מבינה - -

יואב קיש: שהפכה להיות קואליציה.

מכלוף מיקי זוהר: - - איך הכנסת הזאת עובדת מיום הקמתה.

קארין אלהרר: יאללה, אל תטיף לנו, מיקי.

מכלוף מיקי זוהר: ואני לא אקח חלק בקרקס הזה, לא בהצבעה, לא בנושא הדיונים.

מכלוף מיקי זוהר: סדרו לעצמכם איזה ג'ובים שאתם רוצים, מצידי גם תיקחו עוזרים נוספים כדי שתעמיסו עוד קצת על תקציב הכנסת בתקופת בחירות ותהיו בריאים.

יואב סגלוביץ': אבל אתה נשאר עכשיו לשבת?

אברהם (אבי) ניסנקורן: תודה רבה.

מכלוף מיקי זוהר: אני יכול להישאר שבת, אבל אני לא אשתתף בפארסה הזאת.

יעל גרמן: מיקי, אתה שוב הולך?

מכלוף מיקי זוהר: אני רק הולך להסביר לחבריי.

יוליה מלינובסקי: מיקי, אתה מוזמן לוותר על תוספת שכר.

אחמד טיבי: אני מבקש זכות דיבור.

אברהם (אבי) ניסנקורן: בבקשה, צבי האוזר, קארין, אחמד טיבי.

אברהם (אבי) ניסנקורן: נצביע היום על שלוש הוועדות האלה שציינתי.

יואב קיש: סליחה, ביקשתי זכות דיבור.

קארין אלהרר: נתתי לך.

יואב קיש: לא נתת.

קארין אלהרר: אה, נכון.

קארין אלהרר: אבל התחלת לדבר, קיש.

אברהם (אבי) ניסנקורן: אז גם יואב קיש.

אברהם (אבי) ניסנקורן: אנחנו רק אומרים את המספר, שזה 13 בהרכב שאמרנו.

ארבל אסטרחן: לא אמרנו את ההרכב הסיעתי.

ארבל אסטרחן: צריך להגיד את ההרכב הסיעתי כי הוא השתנה, המשותפת היא ארבע סיעות, ויהדות התורה היא היום שתי סיעות.

קריאה: לפי איזו חלוקה?

קריאות: - - -

אברהם (אבי) ניסנקורן: בסדר, הם יחליטו.

אברהם (אבי) ניסנקורן: אז באחד זה יהיה ככה ובאחד זה יהיה ככה.

ארבל אסטרחן: מה שאתה רוצה, אבל הוועדה צריכה להצביע על ההרכב הסיעתי, ואי-אפשר לשנות אותו אחר כך בהודעה.

אברהם (אבי) ניסנקורן: בסדר, כבר נעשה את זה בצורה הוגנת, שזה יהיה הוגן.

אברהם (אבי) ניסנקורן: תרשמו הצעה לשלוש הסיעות, שזה יפוזר בשלושתן, שכל אחד יקבל את החלק היחסי שלו.

אברהם (אבי) ניסנקורן: אחמד, לא נצביע היום על ראשות הוועדה.

אברהם (אבי) ניסנקורן: אני רוצה להפוך את הנושא לשלושת הנושאים עצמם.

אברהם (אבי) ניסנקורן: אם אחר כך נצטרך להוסיף נושאים נתכנס להוסיף נושאים.

אברהם (אבי) ניסנקורן: נתחיל עם שלושה.

אברהם (אבי) ניסנקורן: זה די והותר לתקופה הזאת.

אברהם (אבי) ניסנקורן: התחילו להוסיף לי ארבע וחמש ושש, עצרתי בשלושה הראשונים.

מכלוף מיקי זוהר: אני מציע לצאת מהדיון.

מכלוף מיקי זוהר: לא ניקח חלק בדיון הזה.

יואב קיש: מיקי, אני רוצה להגיד כמה דברים.

קארין אלהרר: הוא לא יכול לדבר ואז לצאת.

יואב קיש: מי?

יואב קיש: מה, את קובעת?

יואב קיש: אין לי זכות לדבר?

קארין אלהרר: אז תשתתף.

יואב קיש: אני אעשה מה שאני רוצה.

קארין אלהרר: אז אל תשתתף.

יואב קיש: ביקשתי זכות דיבור.

קארין אלהרר: - - -

יואב קיש: גם לדבר אסור לנו.

קריאות: - - -

משה ארבל: אני מתנצל, חבר הכנסת לשעבר סיידה מחתן את בתו הערב אז אני יוצא, זה בנהרייה.

אברהם (אבי) ניסנקורן: יואב, בבקשה.

יואב קיש: מזל טוב.

משה ארבל: תודה רבה.

מכלוף מיקי זוהר: אני מציע, ארבל, שמחר אני אפנה אלייך בכתב לקבלת חוות דעת, ונשמע את חוות דעתך על העניין.

קארין אלהרר: ברור, ואז תגיד ניגוד עניינים.

אחמד טיבי: מיקי, אבל יכולת להצביע.

מכלוף מיקי זוהר: תודה רבה ושלום.

מכלוף מיקי זוהר: החלטתי שאני לא לוקח חלק בקרקס הזה.

איתן גינזבורג: יאללה, שלום, אתה עושה סיבובים, רונדלים.

איתן גינזבורג: מפה שלום ומשם שלום.

אברהם (אבי) ניסנקורן: בבקשה, יואב.

יואב קיש: אבי, אני הולך לעשות משהו חריג ואני הולך להתייחס עניינית לבקשה.

אברהם (אבי) ניסנקורן: אני רק רוצה להגיד לך משהו לפני כן.

אברהם (אבי) ניסנקורן: היו לי שיחות עם מיקי בימים האחרונים ואמרתי לו את הנושאים הספציפיים האלה, והוא אמר לי שהנושאים האלה מקובלים עליו כנושאים.

אברהם (אבי) ניסנקורן: ולכן, בוא, לא הרחבתי מעבר לנושאים האלה למרות הבקשה של אחמד, כי אלו היו הנושאים שהיו מוסכמים על מיקי ולא רציתי להרחיב אותם.

אברהם (אבי) ניסנקורן: לגיטימי שעכשיו הוא יוצא נגד, אבל, בוא, אלו לא היו שיחות חשאיות, אלו היו שיחות על הנושאים שניסיתי להגיע לגביהם להבנה שמצד אחד אלו לא ועדות קבועות ומצד שני אלו נושאים רלוונטיים.

מכלוף מיקי זוהר: אני לא נגד הנושאים, אני נגד ההתנהלות.

מכלוף מיקי זוהר: זה חד-צדדי, לא הכול בהסכמה.

אברהם (אבי) ניסנקורן: ולכן, דרך אגב, אמרתי שאנחנו לא מצביעים היום על ראשות הוועדה בשביל להישאר בנושאים המוסכמים.

אברהם (אבי) ניסנקורן: בבקשה.

יואב קיש: אני לא יודע למה אמרת את זה בדבריי כי אני הולך להתייחס עניינית לנושא.

אברהם (אבי) ניסנקורן: פשוט השלמתי.

עודד פורר: - - -

יואב קיש: עודד, אני רוצה גם לדבר אליכם.

יואב קיש: ראשית, ברור לכולם שנושא של הקמת ועדות פחות מארבעה שבועות עד לבחירות הוא אירוע חריג בכנסת ישראל, תקדימי.

מכלוף מיקי זוהר: מוזר.

יואב קיש: מיקי, עזוב, אני יודע לבד, בסדר?

מכלוף מיקי זוהר: טוב.

יואב קיש: אירוע תקדימי.

מיכאל ביטון: לא הלכת?

מיכאל ביטון: תגיד.

יואב קיש: ביטון.

מכלוף מיקי זוהר: אני מכבד את חברי יואב קיש, הוא ביקש לדבר, ואחרי שהוא יסיים לדבר אני אצא.

קארין אלהרר: אני רואה איך אתה מכבד אותו.

צבי האוזר: אולי היושב-ראש ייתן לאחרים כדי שהוא ימתין וישמע גם אחרים, ובסוף גם ישמע את יואב קיש ואז יצא.

יואב קיש: אבל אני בזכות דיבור, האוזר, אתה מתפרץ.

קריאות: - - -

ארבל אסטרחן: - - - הם דנו בשיטפונות.

אברהם (אבי) ניסנקורן: איזה נושא?

אברהם (אבי) ניסנקורן: דיברו על הקורונה.

ארבל אסטרחן: יכול להיות שהם דנו בשיטפונות.

אברהם (אבי) ניסנקורן: נו, באמת, עם כל הכבוד, זה לא נושא של ועדת הכספים, זה לא נושא תקציבי.

יואב קיש: אפשר?

יואב קיש: היושב-ראש, אני מתחיל שוב.

אברהם (אבי) ניסנקורן: אמרת שאתה מדבר ואחר כך יוצא, ואתה רוצה שאני אקשיב לך, זה מכובד.

יואב קיש: אני?

יואב קיש: אני אמרתי שאני יוצא?

אברהם (אבי) ניסנקורן: אתה נשאר עד הסוף?

יואב קיש: אני אשאר.

אברהם (אבי) ניסנקורן: בבקשה.

יעל גרמן: גם מיקי כאן.

יואב קיש: אני לא חייב להצביע, אבל אני אשאר.

יואב קיש: לא מצביע, נשאר.

מכלוף מיקי זוהר: לא.

מכלוף מיקי זוהר: אנחנו לא לוקחים חלק בפארסה הזאת.

יואב קיש: מיקי, אני רוצה לעשות גם רוויזיה אחר כך.

קריאה: הוא כבר לא מכבד אותך.

קריאות: - - -

אברהם (אבי) ניסנקורן: סתם להתעלל בכולם?

מכלוף מיקי זוהר: תשמע לי עצה, כל דקה שאתה פה אתה נותן לגיטימציה.

יואב קיש: אבי, אתה לא יכול להגיד לי ככה ולא לדבר איתי.

אברהם (אבי) ניסנקורן: שנייה.

יואב קיש: אז אני מחכה שתגיד לי מתי זכות הדיבור שלי.

מכלוף מיקי זוהר: אל תיתן לגיטימציה לפארסה.

יואב קיש: אני מנמק.

אברהם (אבי) ניסנקורן: בבקשה.

יואב קיש: אני חוזר שוב על דבריי ואני אומר שאני מתייחס עניינית לבקשה.

יואב קיש: מדובר באירוע תקדימי לכל הדעות, פחות מארבעה שבועות עד לבחירות, אחרי שכבר הכנסת פוזרה, כשכל הסיעות בקמפיין בחירות, להקים ועדות, בוודאי קבועות.

יואב קיש: הבנתי שכבר לא מדובר בקבועות אלא אד-הוק, עדיין אירוע תקדימי שלא היה.

יואב קיש: מצד שני אני גם מבין את המשמעות, בטח שנושא הקורונה מאוד דרמטי, חשוב ונוגע לעניין שאף אחד לא יכול היה - - -

צבי האוזר: וזה יהיה מחדל אם לא תקום ועדה.

אברהם (אבי) ניסנקורן: צביקה, צביקה.

יואב קיש: לא, זה לא יכול להיות ככה, נו, די, אתה צריך ללמוד לא להתפרץ.

צבי האוזר: כי אתם מתעסקים בחיים ומוות.

אברהם (אבי) ניסנקורן: לא, לא.

אברהם (אבי) ניסנקורן: צביקה, באמת, אבל נרשמת.

אברהם (אבי) ניסנקורן: גם ביקשת לדבר וגם אתה מפריע לו, בחיאת, נו, תן לו לדבר, ואז תדבר אתה.

צבי האוזר: כי קארין אמרה שאני עכשיו.

יואב קיש: אפשר להמשיך, היושב-ראש?

אברהם (אבי) ניסנקורן: כן.

יואב קיש: תודה.

יואב קיש: ולכן יש פה מתח טבעי בין נושאים.

יואב קיש: ואני מצרף לזה עוד נימוק שמן הסתם תומך באירוע.

יואב קיש: יש פה מתח טבעי, שאני מבין גם את המשמעות שאנחנו כבר שנה בלי כנסת פעילה, שמתכנס לאירוע הזה שאנחנו בעצם בלי ועדות המון זמן.

יואב קיש: זאת לא הפעם הראשונה שהכנסת פוזרה, אלא שאנחנו כבר בהליך מתמשך.

יואב קיש: אני חושב שהדבר הכי משמעותי בסופו של דבר לשקול את העניין הזה זה האם מצליחים להגיע להסכמות פה בין שני הצדדים.

יואב קיש: אני כבר לא יודע מי הקואליציה ומי האופוזיציה, ואני מדבר על הסכמות.

יואב קיש: ולמה הסכמות?

יואב קיש: כי ממילא אתם תלויים בוועדת הסכמות.

יואב קיש: אם אנחנו רוצים להיות פרקטיים ואנחנו רוצים לנהל דיונים ענייניים לא יכול להיות שתלכו פה למהלך שהוא חד-צדדי.

יואב קיש: אני מציע עוד התייעצות ולבנות הסכמות, כי בסופו של דבר מה?

יואב קיש: תרוויחו מזה שהקמתם ועדות ונלך פוליטית לעשות סיבוב כל אחד על הצד שלו?

יואב קיש: זה לא יזיז אף אחד.

יואב קיש: אנחנו מדברים פה בסוף על נושא ענייני, מהותי תקדימי בכנסת ישראל.

יואב קיש: אנשים מזלזלים בזה בסוף, אבל זה הבית שלנו ואנחנו צריכים לחשוב איך הוא ייראה גם בעתיד.

יואב קיש: אני אומר לכם, הניסיון שלי לא ארוך, רק ארבע-חמש שנים בכנסת, במקומות האלה צריך להגיע להסכמות.

יואב קיש: זה אומר שצריך לשבת וכל אחד בסוף צריך להבין את המהות של העניין ולהגיע לפשרה.

יואב קיש: לא היה זמן, לאור האירועים שהיו בימים האחרונים, גם השמחה של חבר הכנסת מיקי זוהר, גם כל נושא החסינות, ומצאנו את עצמנו מגיעים לשולחן הזה בלי שבכלל יש הסכמות בין הצדדים.

יואב קיש: אז מה יעזור לכם?

יואב קיש: תקימו, במירכאות, על הראש שלנו ועדות ולא יהיה לנו דיונים בהן?

יואב קיש: עשינו משהו לטובת הציבור?

יואב קיש: רק הראינו שהכנסת הזו לא יודעת להתנהל.

יואב קיש: כל צד יבכה על הצד השני?

יואב קיש: אני אומר שתיקח הפסקה.

מכלוף מיקי זוהר: הפופוליזם השתלט על הכנסת.

יואב קיש: מיקי, עזוב, אני מדבר עניינית.

יואב קיש: זה הזמן לא להביא את זה להצבעה, לסגור, לשבת, תקבעו מצידי שניכם אחרי כן.

יואב קיש: אם הייתה הסכמה האירוע הזה היה נגמר בשנייה.

יואב קיש: ואני אומר לך כמי שגם היה בשיחות, אפשר להגיע להסכמה.

יואב קיש: לא היה זמן, ואני חושב שהנושאים חשובים, אבל מבינים גם את מגבלת הזמן באירוע הזה.

יואב קיש: אני חוזר למהות של העניין.

יואב קיש: אני חושב שזה לא נכון להעביר פה החלטה חד-צדדית.

יואב קיש: אם אנחנו באמת רוצים את טובת הציבור, ואני חושב שבסוף כל השולחן הזה רוצה את זה, למרות שזה בתקופת בחירות עם כל המורכבות, תעשה הפסקה, תשב עם מיקי.

יואב קיש: אני חושב שאפשר יהיה להגיע לאיזשהן הסכמות.

יואב קיש: ואם לא - - -

קארין אלהרר: מיקי אומר שלא.

עודד פורר: אבי, יש לי הצעה בהמשך לדברים של יואב.

מכלוף מיקי זוהר: אני רק רוצה לדעת אם סיים אדוני את דבריו.

יואב קיש: סיימתי.

מכלוף מיקי זוהר: לא לוקחים חלק בקרקס הזה.

אורית פרקש הכהן: מיקי, חזרת?

מכלוף מיקי זוהר: זה קרקס פוליטי.

מכלוף מיקי זוהר: עשו מהכנסת קרקס פוליטי.

יואב קיש: אבל עוד לא ישבת איתו.

איתן גינזבורג: אתה פה?

איתן גינזבורג: אבי, נו, למה אתה נותן לו לדבר?

מכלוף מיקי זוהר: הם הוציאו דברים חד-צדדיים, בלי הסכמות בתקופה של פגרת בחירות.

יואב קיש: אז שב איתו להסכמות.

מכלוף מיקי זוהר: לא היה דבר כזה מיום הקמת הכנסת.

אברהם (אבי) ניסנקורן: דחית את זה עד אתמול בגלל הבר-מצווה, והיום אתה לא מוכן.

מכלוף מיקי זוהר: הרוב דורס את המיעוט, מרוויח הון פוליטי.

יואב קיש: אז תנסו להגיע להסכמות.

מכלוף מיקי זוהר: לא רוצה להגיע איתו לשום ישיבות ושום הסכמות, לא רוצה להקים שום דבר.

מיכאל ביטון: תגיד, כשאתה פיזרת את הכנסת ולא שאלת אותנו, לא ישבנו להצביע איתכם?

מכלוף מיקי זוהר: פשוט לא לקחת חלק בקרקס, זה הכול.

מיכאל ביטון: מיקי, כשפיזרת את הכנסת, תגיד לי, עזבנו את האולם?

איתן גינזבורג: רק לפני 20 דקות רצית ללכת.

איתן גינזבורג: אתה לא מקבל את מה שאתה רוצה אז אתה שובר את הכלים.

אברהם (אבי) ניסנקורן: תודה רבה.

קריאות: - - -

יואב קיש: אבי, אני מתנצל, הוא קורא לי.

אברהם (אבי) ניסנקורן: יואב, דיברת.

יואב קיש: כן, כיושב-ראש סיעה הוא אומר שזה לא מקובל, אז אני הולך.

צבי האוזר: יואב, אני אשמח אם תישאר דקה, כי הדברים מכוונים אליך ובאמצעותך לשאר החברים.

יואב קיש: דקה.

יואב קיש: דקה הוא ביקש, דקה.

צבי האוזר: תראה, אדוני היושב-ראש, פניתי אליך בשבוע שעבר לאור מצב החירום שנמצא ברחבי העולם בהתפרצות מגפת קורונה.

צבי האוזר: הרשות המבצעת עוסקת היום בלא מעט דברים, בבחירות - - -

יואב קיש: עזוב, עזוב, האוזר, אני מדבר נקודתית, אמרתי מהותית.

צבי האוזר: אני מדבר איתך על המהותי.

צבי האוזר: אני חושב שהעובדה שהכנסת לא מקימה ועדה שמפקחת בתוקף תפקידה הפרלמנטרי על פעילות הרשות המבצעת, היערכות למגפת קורונה, מדובר פה במחדל מתמשך.

צבי האוזר: העובדה שאתם עוזבים ומנסים דרך פוליטיקה קטנה להימנע מהמחויבות הפרלמנטרית שיש לכל הבית הזה על אותה עבודת פיקוח זאת שערורייה.

צבי האוזר: זה הדבר החשוב, זה הדבר הדחוף.

צבי האוזר: אלה דברים שצריך להתייחס אליהם ברצינות.

צבי האוזר: הבית הזה, הוועדה הרלוונטית תוכל לפקח על כל אותם היערכויות על פעולה משולבת של משרדי ממשלה, בין אם זה כל נושא הכניסה לישראל, היערכות מערכת הבריאות, היערכות לשעת חירום.

צבי האוזר: אדוני היושב-ראש, למיטב הבנתי ראש רח"ל, ראשות החירום הלאומית, התפטר בנובמבר.

צבי האוזר: אנחנו היום בחודש פברואר וטרם מונה ראש רח"ל, ראש הראשות לחירום לאומית.

קארין אלהרר: לא הבנתי, גם על זה אתה רוצה ועדה?

צבי האוזר: במידה שהנושא של המגיפה אכן יתפוס ויהיו עדויות או תהיה פעילות או כניסה של אותה מגיפה לישראל, אנחנו אמורים להתמודד ללא ראש רח"ל, שזה הגוף המרכזי שאמור להתמודד עם זה.

צבי האוזר: ולכן, אני קורא גם לכנסת לצאת מכאן ולקרוא מיידית לממשלה למנות במינוי חירום את ראש רח"ל ולהיערך בוועדה, לא משנה מה יהיו הדיונים, שלוש ועדות, שתי ועדות, הוועדה הזאת חייבת לקום.

צבי האוזר: כי אם לא נקים אותה היום אנחנו נישא במחיר של המחדל הזה.

צבי האוזר: תודה רבה.

אברהם (אבי) ניסנקורן: תודה רבה.

אברהם (אבי) ניסנקורן: רק מי שהוא מרגיש שהוא חייב לדבר.

קארין אלהרר: ביקשתי.

אחמד טיבי: ביקשתי ואני רוצה לדבר.

אחמד טיבי: ביקשתי לפנייך.

קארין אלהרר: סליחה?

קארין אלהרר: אני קודם, אבל אני מוותרת לו.

אברהם (אבי) ניסנקורן: הוא באמת ביקש לפנייך.

אברהם (אבי) ניסנקורן: אחמד, בבקשה.

אחמד טיבי: תודה רבה.

אחמד טיבי: הרשימה המשותפת פנתה בכתב אליך מזמן כדי להקים ועדות סטטוטוריות קבועות כמו: פנים, חינוך, כלכלה, עבודה ורווחה, בריאות, וכדומה.

אחמד טיבי: הזמן חלף ולא הוקמו.

אחמד טיבי: עכשיו אדוני מביא הצעה להקים שלוש ועדות.

אחמד טיבי: הרשימה המשותפת ביקשה, א', אם מוקמות ועדות סטטוטוריות אנחנו רוצים – אנחנו הרשימה השלישית באופן מעשי בגודלה – להיות בראשות אחת הוועדות, למשל, בריאות.

אחמד טיבי: נדמה לי שאנחנו המפלגה שיש בה הכי הרבה רופאים, או פנים, מאבק באלימות ובפשיעה.

אחמד טיבי: כאשר הוצעה הצעה נוספת עכשיו על ידך להקים שלוש ועדות מיוחדות אד-הוק, הצענו, הציע חברי מנסור עבאס ועדה מיוחדת למאבק בפשיעה ובאלימות עם דגש על החברה הערבית.

אחמד טיבי: נראה לי שזה דבר הכי טריוויאלי, הכי הגיוני, הכי לא מאיים על אף אחד, גם לא תוך כדי קמפיין בחירות.

אחמד טיבי: אמרת בשתי ההצעות האלה שאתה הולך לבדוק, וחזרת עם תשובה שלילית לשתי ההצעות.

אחמד טיבי: אני לא מצליח להבין למה, ולכן אנחנו נתנגד לכל הצעה שתביא.

אחמד טיבי: ואני חושב שהסירוב לבוא לקראת הסיעה השלישית בגודלה בכנסת תמוה, מוזר, ומריח ריח רע מאוד.

אחמד טיבי: רע מאוד.

אחמד טיבי: ויש לי חשד גדול עם מי התייעצת.

אברהם (אבי) ניסנקורן: תודה.

אחמד טיבי: תודה רבה.

אחמד טיבי: יכול להיות שהתייעצת עם אנשים שלא מצליחים להוציא מהפה גינוי לסעיף ההעברה של המשולש.

אברהם (אבי) ניסנקורן: קארין.

קארין אלהרר: תודה.

קארין אלהרר: אני באמת רוצה להיות עניינית באירוע הזה.

קארין אלהרר: אני רוצה לשאול את היועצת המשפטית – יש לנו היום לדעתי חודש פחות יום עד ליום הבחירות – ככל שיוצבע על הוועדות היום, ואני מניחה שהולכים להצבעה, אני רוצה להבין מה זה אומר אופרטיבית.

קארין אלהרר: כמה דיונים אפשר יהיה לקיים בטווח הזה?

קארין אלהרר: אני באמת לא מבינה את זה.

ארבל אסטרחן: אני רוצה להגיד שני דברים.

ארבל אסטרחן: אחד, שכל כינוס ועדה כזה – כמובן שהכול יתחיל אחרי אישור המליאה – המליאה היא זאת שקובעת את הוועדות, אז זה לא מתחיל היום.

קארין אלהרר: ברור.

ארבל אסטרחן: ברור שכל כינוס מחייב אישור של ועדת ההסכמות.

ארבל אסטרחן: שמעתם מה נאמר פה בעניין הזה.

ארבל אסטרחן: וגם אני חייבת לומר שגם אם לא מגבילים את הוועדות בישיבה אחרי יום הבחירות, כינוס הכנסת הבאה, כבר נתנו חוות דעת בעניינים האלה, שזה אגב נכון גם לוועדת החוץ והביטחון והכספים הקיימות, שהוועדות ככלל לא מתכנסות בתקופה הזאת.

קארין אלהרר: עד להשבעת הכנסת.

ארבל אסטרחן: נכון.

עודד פורר: הכנסת הבאה צריכה להחליט על זה.

ארבל אסטרחן: יש תקופה שבין הבחירות שבעצם יש עדיין חברי כנסת שכבר לא נבחרו לכנסת הבאה או לא מועמדים לכנסת הבאה.

איתן גינזבורג: והם עדיין חברי כנסת.

ארבל אסטרחן: אבל הם ממשיכים לכהן עד ההשבעה.

ארבל אסטרחן: בשבועיים האלה ככלל גם בכנסת רגילה שיש ועדות, או עכשיו כשיש ועדות החוץ והביטחון והכספים, עמדתנו היא שאפשר להתכנס רק - - -

עודד פורר: התקיימו שניים-שלושה דיונים.

קריאה: אפשר לקבוע מכסה, עודד.

קארין אלהרר: אני בטוחה שכמו שאני מקבלת פניות כמעט כל חברי הכנסת מקבלים פניות של הורים שכרגע צריכים לרשום את הילדים שלהם לחינוך, ויש בעיה מאוד מאוד קשה עם הרפורמה בחינוך המיוחד.

עודד פורר: לכן צריך להקים את הוועדה.

קארין אלהרר: לצערי, יש עוד הרבה מאוד בעיות שלא מטופלות, אבל העניין הזה במועד הספציפי הוא אקוטי.

קארין אלהרר: אני מאוד מבינה את הצורך.

קארין אלהרר: אני רק אומרת שאם אנחנו מקימים את הוועדות, אני באמת מפצירה בכל סיעות הבית, כל מה שצריך לתת זה - - - לדבר הזה.

קארין אלהרר: אם מקימים אז בואו נקים ונהיה רציניים בעניין.

קארין אלהרר: יש ציבור שלם בחוץ שלא מבין איך התחלקנו על השכל והגענו למצב שהגענו אליו, וצריך לנסות לסייע להם.

אברהם (אבי) ניסנקורן: יעל, בבקשה.

יעל גרמן: אני רוצה קודם כול להצטרף לדברי צביקה שכבר יצא ולומר שמשבר הקורונה מאוד מאוד מדאיג.

יעל גרמן: ואני רוצה גם לומר שלדעתי יש פתרונות.

יעל גרמן: אני לא יודעת עד כמה אנשים מודעים לכך שלפני כשש שנים, פחות, חמש ומשהו, עמדנו בפני כניסת נגיף האבולה מאפריקה, ואז משרד הבריאות נערך, והיו לנו כמה פתרונות, ואת הפתרונות האלה עכשיו צריך להציף.

יעל גרמן: אני לא יודעת אם כולם יודעים, אני לא רוצה כרגע לפרט.

יעל גרמן: אין לי ספק שיש המון מה לעשות, בוודאי בפיקוח, בוודאי ברעיונות, וצריך להקים.

יעל גרמן: צר לי לשמוע, אדוני היושב-ראש, את הייעוץ המשפטי.

יעל גרמן: יכול להיות שיש לנו רצון אדיר וידינו תיקצר מלעשות משהו, אבל בכל מקרה להערכתי חייבים להקים את זה, ויפה שעה אחת קודם.

יעל גרמן: אנחנו כבר איחרנו את המועד.

יעל גרמן: היינו צריכים להקים את הוועדות לפני חודשיים, ורצינו, ודיברנו, והצענו.

מיכאל ביטון: מישהו ידע?

מיכאל ביטון: אם היינו יודעים ששנה כזאת תעבור עלינו.

יעל גרמן: בוודאי לפני שנה, אבל אני מדברת ברגע שפוזרה הכנסת לא לוותר.

יעל גרמן: אני מבקשת שנקים את זה.

יעל גרמן: הלוואי שנגיע להסכמות.

יעל גרמן: בוא קודם כול נקים, לאחר מכן אני סומכת עליך שתשב ושתגיע להסכמות, ושבסופו של דבר נוכל להפעיל את כל הוועדות, לרבות הוועדה שאחמד ביקש.

מיכאל ביטון: אבל אולי מספיק ועדות שנחלק עם הליכוד שיגיעו להסכמות.

אברהם (אבי) ניסנקורן: בבקשה, מנסור.

יעל גרמן: להקים את כל הוועדות, לרבות הוועדה שאתה ביקשת.

אחמד טיבי: תודה רבה.

מנסור עבאס: בשבוע שעבר, לפני עשרה ימים בערך, נפגשתי עם רונן פרץ מנכ"ל משרד ראש הממשלה, שהוא ראש הוועדה הבין-משרדית לפשיעה ולאלימות, והוא אמר לי שהם לקראת תחילת החודש הזה, בעצם בימים האלו, מסיימים לגבש את ההמלצות שלהם.

מנסור עבאס: לכן אני חושב שהנושא של קורונה, כמובן שאנחנו מסכימים, זה עניין של חיים ומוות.

יעל גרמן: והחינוך.

מנסור עבאס: וגם החינוך, אבל גם הנושא של הפשיעה, זה גם עניין של חיים ומוות.

מנסור עבאס: במיוחד כי זה מועיל עכשיו וזה לא עניין פוליטי.

מנסור עבאס: כי עכשיו מתגבשות ההמלצות וחשוב שהכנסת תאמר את דברה ותבקר את עבודת הוועדה הבין-משרדית.

אברהם (אבי) ניסנקורן: העליתי את שלוש הוועדות האלה משתי סיבות.

אברהם (אבי) ניסנקורן: אחת, כל אחד מהנושאים האלה, גם הנושא של הקורונה, זה קורה עכשיו, גם הנושא של הרפורמה בחינוך המיוחד קורה עכשיו ויש בקשה חוזרת ונשנית, וגם עדיין לא עברנו את החורף, ולכן הנושא של טיפול כוחות ההצלה והחירום עדיין רלוונטי לחורף הנוכחי.

אברהם (אבי) ניסנקורן: את הנושאים האלה גם סיכמתי עם מיקי זוהר כנושאים נכונים להעלות אותם, ואני רוצה להעלות נושאים שהייתה הסכמה אפריורי להעלות אותם.

אברהם (אבי) ניסנקורן: אני לא מזלזל במה שאתם אומרים, ויכול להיות שאחרי שיהיו המלצות ותהיה בקשה נתכנס ונחליט.

אברהם (אבי) ניסנקורן: אבל באה בקשה לוועדה רביעית וחמישית ושישית.

אברהם (אבי) ניסנקורן: הרי יש אין-סוף נושאים, אז רצו באמת את האנשים המוגבלים שהפעימות שלהם מתעכבות, והתחילו עוד בקשות.

אברהם (אבי) ניסנקורן: לכן אני מצמצם לשלושת הנושאים שכרגע אקוטיים מאוד.

אברהם (אבי) ניסנקורן: אני לא מזלזל, ממש לא, בנושא הפשיעה, עם דגש על המגזר הערבי, אני חושב שזה נושא מאוד מאוד חשוב.

אברהם (אבי) ניסנקורן: בשביל שלא נייצר מצב – אני אכבד כל הצבעה שלכם, ואני חייב להגיד שאני גם מכבד מאוד את ההתנהלות שלכם באופן שוטף.

אברהם (אבי) ניסנקורן: את הדעה שלי דרך אגב - - -

אחמד טיבי: מה תגיד כשבעוד יומיים תירצח אישה או יירצחו שני צעירים, מה תגיד?

אחמד טיבי: שזה לא רלוונטי?

אברהם (אבי) ניסנקורן: לא אמרתי שזה לא רלוונטי, חס וחלילה.

אחמד טיבי: זה יותר חשוב מכל הוועדות

אברהם (אבי) ניסנקורן: אמרתי שאלו פשוט נושאים שסוכמו עם מיקי זוהר.

יוליה מלינובסקי: אבל איזו ועדה יכולה להציג את זה?

עופר כסיף: בכל מקרה הם יצאו, קרקס או לא קרקס.

אברהם (אבי) ניסנקורן: אני עדיין מקווה שנגיע לסיכום ושהוועדות האלו לא יהיו אות מתה.

אברהם (אבי) ניסנקורן: בכוונה אמרתי שהיום לא נכריע מי יהיה היושב-ראש בשביל לדבר לגופו של עניין ולא לגופו של אדם.

אברהם (אבי) ניסנקורן: אבל בסדר, אני מכבד כל עמדה שתביעו.

אברהם (אבי) ניסנקורן: לגבי הרכבי הוועדה, אני בכל זאת רוצה לקרוא את ההרכב הסיעתי של הוועדה לפני שנצביע.

ארבל אסטרחן: זו ההחלטה.

ארבל אסטרחן: תגיד עוד פעם את השם.

אחמד טיבי: תודה רבה.

אחמד טיבי: אנחנו לא משתתפים בדבר הזה.

אחמד טיבי: ההתנהגות שלך ושלכם תירשם.

אברהם (אבי) ניסנקורן: תודה רבה.

יעל גרמן: למה?

אורית פרקש הכהן: למה?

אורית פרקש הכהן: מה קרה, אחמד?

אחמד טיבי: מה זאת אומרת מה קרה?

אחמד טיבי: הוועדה היחידה שכחול לבן התנגדו אליה זאת הוועדה שהרשימה המשותפת ביקשה, ועדה למאבק בפשיעה.

אחמד טיבי: למה?

אחמד טיבי: מה קרה?

אחמד טיבי: עם מי הוא הלך להתייעץ שאמר לו לא?

אחמד טיבי: מי אמר לו לא ולמה?

אחמד טיבי: יכול להיות שזה האיש שמסרב לגנות את הסעיף של ההעברה?

אברהם (אבי) ניסנקורן: לא, לא.

אברהם (אבי) ניסנקורן: חס וחלילה.

אחמד טיבי: עם מי התייעצת?

אחמד טיבי: אמרת לי שאתה הולך להתייעץ.

אברהם (אבי) ניסנקורן: לא אמרתי שאני הולך להתייעץ.

אחמד טיבי: עם מי התייעצת וחזרת ואמרת לי פעמיים לא.

אחמד טיבי: פעמיים אמרת לי לא, לוועדת הפנים או לוועדת הבריאות בראשות המשותפת או לוועדה למאבק בפשיעה ובאלימות.

אברהם (אבי) ניסנקורן: אני עוד פעם אומר, אני לא מתנגד לוועדות נוספות.

אחמד טיבי: אז עכשיו תעביר את זה, אל תדחה אותנו.

אברהם (אבי) ניסנקורן: לא.

אברהם (אבי) ניסנקורן: אני אעביר את זה - - -

אחמד טיבי: אתה סגרת עסקה עם ישראל ביתנו, אבי.

אחמד טיבי: סגרת עסקה.

אחמד טיבי: אתה נותן להם את ועדת הפנים ואתם לוקחים את ועדת החינוך, ואתה נותן את ועדת העבודה והרווחה לליכוד.

אברהם (אבי) ניסנקורן: - - -

אחמד טיבי: אנחנו הסיעה השלישית בגודלה, יותר גדולים מישראל ביתנו, אבל אתה סוגר איתם עסקאות.

יוליה מלינובסקי: אתה התפצלת.

אברהם (אבי) ניסנקורן: לא סגרתי ראשות ועדות.

עודד פורר: התפצלתם.

אחמד טיבי: נהיה פי שניים מכם בפעם הבאה.

אברהם (אבי) ניסנקורן: לא סגרתי ראשות ועדות.

אחמד טיבי: סגרת.

אחמד טיבי: הצעת לי את החלוקה הזאת.

אברהם (אבי) ניסנקורן: לא.

אברהם (אבי) ניסנקורן: הצעתי לך הצעה.

אחמד טיבי: ואמרתי לך לא.

אברהם (אבי) ניסנקורן: נכון, ולכן לא סגרתי ראשות ועדות.

אחמד טיבי: הצעת לי את החלוקה הזאת.

אחמד טיבי: הצעת לי שישראל ביתנו – פנים, אתם – חינוך, והליכוד – תגיד, איך?

אחמד טיבי: מה?

אחמד טיבי: אנחנו עב"מים?

אחמד טיבי: אתה לא רואה אותנו?

אחמד טיבי: אנחנו הסיעה השלישית, אנחנו מייצגים את הציבור הערבי.

אחמד טיבי: מחר יירצח מישהו, תירצח אישה, ואתה עכשיו שואל את גנץ שהוא יגיד לך אל תיתן לערבים ועדה?

אחמד טיבי: מה, נולדתי אתמול?

אברהם (אבי) ניסנקורן: לא שאלתי.

אחמד טיבי: שאלת את ראש המטה, את הקמפיינרים שלכם.

אברהם (אבי) ניסנקורן: לא שאלתי.

אחמד טיבי: אני מלמד אתכם פוליטיקה.

אחמד טיבי: אני נולדתי אתמול?

אחמד טיבי: אני יודע מה עשית.

אברהם (אבי) ניסנקורן: נעבור להצבעה.

אחמד טיבי: ברצח הבא נזכיר לכם.

אחמד טיבי: ובסוף גנץ הולך לבקר ביישוב ערבי לדבר על אלימות, והנציג שלו מסרב להקים ועדה לשלושה שבועות.

אחמד טיבי: תתביישו לכם.

אחמד טיבי: לא נשתתף בהצבעה הזאת.

אברהם (אבי) ניסנקורן: אין בעיה.

אחמד טיבי: פעמיים פגעת בציבור הערבי.

אחמד טיבי: פעם בקמיניץ, אתה, אבי, סליחה, עם כל הכבוד והחברות, כשמנעת הצבעה בטענות של ייעוץ משפטי, ועכשיו על הקמת ועדה למלחמה בפשיעה ובאלימות.

אחמד טיבי: בסוף רצית שנצביע רק על ועדה אחת בשבילכם.

אחמד טיבי: תגיד, אנחנו קבלני משנה שלכם?

אחמד טיבי: אנחנו הסיעה השלישית בגודלה בכנסת, לא עובר שום דבר בלעדינו, ברור?

אחמד טיבי: זהו.

ארבל אסטרחן: תקריא את שם הוועדה ואת הנציגים שלה.

אברהם (אבי) ניסנקורן: אחזור על זה.

אברהם (אבי) ניסנקורן: אני רק אומר עוד פעם לסדר-היום.

אברהם (אבי) ניסנקורן: אנחנו בוודאי לא מתנגדים לנושא של מלחמה בפשיעה ובאלימות במגזר הערבי ובכלל.

אברהם (אבי) ניסנקורן: היא בהסכמה עם הליכוד, ובהנחה שתהיה הסכמה, נקים ועדות נוספות.

אברהם (אבי) ניסנקורן: כרגע יש שלושה נושאים על סדר-היום.

אברהם (אבי) ניסנקורן: זה לא מפחית מהנושאים האחרים ומהחשיבות של הנושאים האחרים, שכל אחד חשוב בפני עצמו.

אברהם (אבי) ניסנקורן: יו"ר הוועדות המיוחדות לא יהיה זכאי לתוספת שכר וליועץ רביעי.

אברהם (אבי) ניסנקורן: אני חושב שכולם הבינו את זה.

ארבל אסטרחן: אז תגיד את שם הוועדה ואת ההרכב שלה.

ארבל אסטרחן: בעיקרון כשמקימים ועדה מיוחדת במצב רגיל היא יכולה לדון בכל דבר, כולל חקיקה, כולל הצעות לסדר, אלא אם רוצים להגביל.

אברהם (אבי) ניסנקורן: מכיוון שיש ועדת הסכמות אז גם ככה זה יצטרך לעבור את ועדת ההסכמות.

אברהם (אבי) ניסנקורן: הנושא הראשון הוא הנושא של מניעת התפשטות נגיף הקורונה והיערכות חירום לכך.

אברהם (אבי) ניסנקורן: הרכב הוועדה – שלושה נציגים מכחול לבן, שלושה נציגים מהליכוד, נציג של ש"ס, ישראל ביתנו, העבודה-גשר, המחנה הדמוקרטי, חד"ש, אגודת ישראל והבית היהודי.

אברהם (אבי) ניסנקורן: הוועדה השנייה בנושא הרפורמה בחוק החינוך המיוחד.

יוליה מלינובסקי: אפשר שאלה?

אברהם (אבי) ניסנקורן: אגיד את שלושתם ואז נצביע.

יוליה מלינובסקי: יש לי שאלה.

יוליה מלינובסקי: הוועדות שאתה מקריא עכשיו זה על בסיס הוועדות הקבועות?

אברהם (אבי) ניסנקורן: לא, אלו ועדות אד-הוק בנושאים האלה.

יוליה מלינובסקי: הבנתי.

יוליה מלינובסקי: אבל הוועדה הזאת למשל בנושא של הקורונה זה על בסיס ועדת העבודה, הרווחה והבריאות, נכון?

אברהם (אבי) ניסנקורן: זה לא משנה, אלו ועדות אד-הוק.

צבי האוזר: זאת ועדה ייעודית לנושא הזה.

ארבל אסטרחן: לא הייתה ועדת העבודה בשתי הכנסות האחרונות, אין על בסיס מה - - -

יוליה מלינובסקי: אז מי תהיה מנהלת הוועדה?

יעל גרמן: אה, שאלה טובה.

ירדנה מלר-הורוביץ: צריך לדון בזה.

אברהם (אבי) ניסנקורן: נקבע בשיתוף.

יוליה מלינובסקי: מה שאני מתכוונת זה - - -

ירדנה מלר-הורוביץ: נצטרך לדון בצוותים המקצועיים של הוועדות האלה.

קריאה: אבל את זה המזכירות קובעת, לא?

יוליה מלינובסקי: יש יושב-ראש כנסת.

יוליה מלינובסקי: ירדנה, ההערה שלי מתייחסת בדיוק לזה.

יוליה מלינובסקי: זאת אומרת, אם כבר אז עדיף להקים את הוועדות הזמניות האלו על בסיס הוועדות הקבועות שיש שם צוות מתאים.

יוליה מלינובסקי: למשל, סביר להניח שהנושא של הקורונה מתאים - - -

איתן גינזבורג: נכון.

יעל גרמן: צודקת.

אברהם (אבי) ניסנקורן: ברור, זה יילקח בחשבון.

אברהם (אבי) ניסנקורן: זה הגיוני.

יוליה מלינובסקי: אותו דבר בחינוך וכוחות ההצלה.

יעל גרמן: יש להם את רשימת האנשים שניתן לזמן ויש להם את הקשרים.

אברהם (אבי) ניסנקורן: הוועדה השנייה בנושא הרפורמה בחוק החינוך המיוחד.

אברהם (אבי) ניסנקורן: הרכב הוועדה – שלושה נציגי כחול לבן, שלושה נציגי ליכוד, נציג ש"ס, נציג ישראל ביתנו, נציג העבודה-גשר, נציג המחנה הדמוקרטי, נציג תע"ל, נציג אגודת ישראל ונציג הבית היהודי.

אברהם (אבי) ניסנקורן: הוועדה השלישית בנושא טיפול כוחות ההצלה והחירום ומענה מוקדי חירום באירועי מזג האוויר שהתרחשו ושמתרחשים בחורף הנוכחי.

אברהם (אבי) ניסנקורן: ההרכב – שלושה נציגי כחול לבן, שלושה נציגי ליכוד, נציג ש"ס, נציג ישראל ביתנו, העבודה-גשר, המחנה הדמוקרטי, נציג חד"ש, נציג דגל התורה ונציג הימין החדש.

אברהם (אבי) ניסנקורן: אלה הוועדות וזה ההרכב.

ארבל אסטרחן: למליאה זה יצטרך לעלות עם שמות אז הסיעות - - -

יוליה מלינובסקי: אז עם כל סיעה תבררו את השמות.

ארבל אסטרחן: כמו שהיה עם ועדת הכנסת.

אברהם (אבי) ניסנקורן: כמו ועדת הכנסת.

ארבל אסטרחן: עד ההצבעה יצטרכו שמות.

אברהם (אבי) ניסנקורן: עד ההצבעה שמות.

אברהם (אבי) ניסנקורן: ואם לא, הם יוכלו להביא אנשים דה-פקטו.

ירדנה מלר-הורוביץ: שתי רשימות – הרכב סיעתי והרכב שמי.

ארבל אסטרחן: לא שיתפו את הסיעות בהרכבים.

אברהם (אבי) ניסנקורן: בסדר, מה אפשר לעשות, אבל זה הרכב לפי הגודל היחסי.

אברהם (אבי) ניסנקורן: אנחנו מצביעים.

אברהם (אבי) ניסנקורן: מי בעד הקמת הוועדות?

אברהם (אבי) ניסנקורן: מי נגד?

אברהם (אבי) ניסנקורן: מי נמנע?

אברהם (אבי) ניסנקורן: בעד – 10

אברהם (אבי) ניסנקורן: נמנעים – אין

אברהם (אבי) ניסנקורן: אושר פה אחד.

אברהם (אבי) ניסנקורן: ברוב של 10 אושרו הקמת הוועדות.

אברהם (אבי) ניסנקורן: אני שוב אומר, הוועדות האלה הוקמו מדברים שעומדים כרגע על סדר-היום אחרי דיון מקדים עם מיקי זוהר.

אברהם (אבי) ניסנקורן: אהיה מוכן להוסיף עוד נושאים בתיאום רחב ולא בהחלטה בלי תיאום רחב.

אברהם (אבי) ניסנקורן: כרגע אני לא אומר את ראשי הוועדות בשביל לאפשר תיאום.

אברהם (אבי) ניסנקורן: תודה רבה.

אברהם (אבי) ניסנקורן: הישיבה נעולה.